Basketball Arena

Basketball Arena var en midlertidig idrettshall for avholdelse av basketball og håndball under Sommer-OL og Sommer-PL 2012, beliggende i Olympiaparken i London. Arenaen ble påbegynt i oktober 2009 og fullført i juni 2011.

Arenaen hadde 12 000 sitteplasser under OL-kampene i basketball og håndball. Arenaen ble også brukt under De paralympiske sommerleker 2012 for kamper i rullestolbasketball og rullestolrugby, da med en tilskuerkapasitet på 10 000. Etter OL ble hallen revet ned igjen, men noen av byggematerialene forventes å bli gjenbrukt andre steder i landet. Det var en av de største midlertidige arenaene som noensinne har blitt bygget i forbindelse med OL.London2012.com: Construction starts on Basketball Arena as Scottish Minister visits the Olympic Park Designet ble fastslått i juni 2008 og en søknad om lov til å bygge arenaen ble sendt inn i november samme år. I oktober 2009 begynte forarbeidet på plassen og byggingen av selve arenaen begynte våren 2010. Det tok 15 måneder å bygge arenaen før den stod klar i juni 2011.Work completed on basketball arena for London 2012 Det eksisterte planer om å rive ned arenaen og frakte materialene til Rio de Janeiro for bruk under Sommer-OL 2016, men brasilianske myndigheter mente at det ville bli for dyrt og vanskelig å gjennomføre. 

 Referanser 

 Eksterne lenker 

 Om Basketball Arena på OLs hjemmeside

Kategori:Idrettsanlegg i London
Kategori:Arenaer under Sommer-OL 2012